РЕПУБЛИКА СРБИЈА

ОПШТИНА ЖАГУБИЦА

Предшколска установа

„ПОЛЕТАРАЦ“

Број: 54 /24

Датум: 31. 1. 2024. године

Ж А Г У Б И Ц А

На основу чл. 119. Закона о основама система образовања и васпитања ("Сл. гласник РС", бр. 88/2017, 27/2018 – др. закон, 10/2019, 27/2018 – др. Закон, 6/2020, 129/21и 92/23) и чл. 46. Статута предшколске установе ''Полетарац'' Жагубица, Управни одбор на својој седници од 31. 1. 2024. gодинe доноси:

**ПРАВИЛНИК О ПРАВИЛИМА ПОНАШАЊА**

**У ПРЕДШКОЛСКОЈ УСТАНОВИ „ПОЛЕТАРАЦ“ – ЖАГУБИЦА**

 **I.ОПШТЕ ОДРЕДБЕ**

**Члан 1.**

Овим општим актом уређују се правила понашања у Предшколској установи „Полетарац“ у Жагубици (у даљем тексту: Установа) и ближе уређују обавезе и одговорности запослених и родитеља/старатеља/другог законског заступника/хранитеља, као и других лица која бораве у Установи службеним или приватним послом.

**Члан 2.**

Запослени су у обавези да своји радом и примереним понашањем утичу на све остале субјекте да се обезбеди: несметан рад, повећа безбедност свих, а нарочито деце, очува имовину Установе, очува континуирана општа и радна дисциплина, у циљу постизања бољег исхода васпитања и образовања деце у целини и подизања и очувања угледа установе.

Запослени, родитељи/старатељи/други законски заступник/хранитељ и друга лица дужни су да се понашају пре свега на начин и у складу са Правилником о мерама за спровођење заштите и безбедности деце, за време остваривања васпитно-образовног рада и других активности које организује Установа, као и да се старају о спровођењу тих мера.

У установи се негују односи међусобног разумевања и уважавања личности деце, запослених, родитеља/старатеља/другог законског заступника/хранитеља.

**ПРАВА ДЕТЕТА**

**Члан 3.**

Права детета у Установи остварују се у складу са потврђеним међународним уговором, Законом о основама система образовања и васпитања и посебним законом, а Установа је дужна да обезбеди њихово остваривање, а нарочито право на:

1. Квалитетан образовно-васпитни рад;
2. Уважавање личности;
3. Свестран развој личности;
4. Заштиту од дискриминације, насиља и злостављања;
5. Благовремену и потпуну информацију о питањима од значаја за његово вапитање;
6. Подношење приговора и жалби на остваривање других права по основу васпитања;
7. Информације о њиховим правима и обавезама;
8. Остваривање свих других права детета у складу са Законом.

Дете и његов родитељ/старатељ/други законски заступник/хранитељ може да поднесе пријаву директору Установе у случају повреде права из става 1. oвог члана или непримереног понашања запослених према детету, у року од 15 дана од наступања случаја.

Установа је дужна да обезбди све услове за остваривање права детета из става 1. овог члана.

Директор Установе је дужан да пријаву размотри и да, уз консултацију са родитељем /старатељем/другим законским заступником/хранитељем и запосленим одлучи о њој и предузме одговарајуће мере, у року од 15 дана од дана пријема пријаве.

Запослени у Установи дужан је да пријави директору, односно Управном одбору кршење права детета.

**Забрана дискриминације, насиља, злостављања и занемаривања и стрначког деловања**

**Члан 4.**

У Установи су забрањене дискриминација и дискриминаторско поступање, којима се на непосредан или посредан, отворен или прикривен начин, неоправдано прави разлика или неједнако поступа, односно врши пропуштање (искључивање, ограничавање или давање првенства) у односу на лице или групе лица, као и на чланове њихових породица или њима блиских лица на отворен или прикривен начин, а који се заснива на раси, боји коже, прецима, држављанству, статусу мигранта, односно расељеног лица, националној припадности или етничком пореклу, језику, верским или политичким убеђењима, полу, родном идентитету, сексуалној оријентацији, имовном стању, социјалном и културном пореклу, рођењу, генетским особеностима, здравственом стању, сметњи у развоју, и инвалидитету, брачном и породичном статусу, осуђиваности, старосном добу, изгледу, чланству у политичким, синдикалним и другим организацијама и другим стварним или претпостављеним личним својствима, као и по другим основама утврђеним законом који прописује забрану дискриминације.

Не сматрају се дискриминацијом посебне мере уведене ради постизања пуне равноправности, заштите и напретка лица, односно групе лица која се налазе у неједнаком положају.

**Члан 5.**

У Установи је забрањено: физичко, психичко и социјално насиље; злостављање и занемаривање деце, физичко кажњавање и вређање личности, односно сексуална злоупотреба деце или запослених.

Под насиљем и злостављањем подразумева се сваки облик једанпут учињеног или поновљеног вербалног или невербалног понашања које има за последицу стварно или потенцијално угрожавање здравља, развој и достојанства, личности детета или запосленог.

Занемаривање и намерно поступање представља пропуштање установе или запосленог да обезбеди услове за правилна развоје детета.

Установа је дужна да одмах поднесе пријаву надлежном органу, ако се код детета примете знаци насиља, злостављања или занемаривања.

Под физичким насиљем у смислу става 1. овог члана сматра се: физичко кажњавање деце од стране запослених и других одраслих особа; свако понашање које може да доведе до стварног или потенцијалног телесног повређивања детета или запосленог; насилно понашање запосленог према деци или другим запосленима.

Под психичким насиљем, у смислу члана 1. овог члана сматра се понашање које доводи до тренутног или трајног угрожавања психичког и емоционалног здравља и достојанства детета или запосленог.

Под социјалним насиљем, у смислу става 1. Овог члана, сматра се искључивање детета из групе вршњака и различитих облика социјалних активности установе.

У Установи је забрањен сваки облик насиља и злостављања из става2. Овог члана од стране родитеља односно другог законског заступника, над васпитачем, стручним сарадником и другим запосленим.

За повреде забране из става 8. Овог члана, против родитеља односно другог законског заступника покреће се прекршајни односно кривични поступак.

**Члан 6.**

У Установи није дозвољено страначко организовање и деловање и коришћење простора установе у те сврхе.

**ПОНАШАЊЕ ВАСПИТАЧА, МЕДИЦИНСКИХ СЕСТАРА – ВАСПИТАЧА И ОСТАЛИХ ЗАПОСЛЕНИХ**

**Члан 7.**

У свом раду васпитач, медицинска сестра – васпитач и стручни сарадници треба са децом, родитељима односно другим законским заступницима, запосленима и другим лицима у Установи да успоставе односе засноване на уважавању, разумевању и поштовању, толеранцији и избегавању сукоба.

Свађе, вређања, игнорисање или отворена нетрпељивост међу запосленима нису дозвољене.

Запослени имају обавезу да својим радом и укупним понашањем допринесу развијању позитивне атмосфере, остварицању општих и посебних циљева васпитања и образовања, квалитету рада и подизању угледа Установе.

Васпитачи, мед.сестре – васпитачи и остали запослени су дужни да у складу са педагошким, научним достигнућима и општим циљевима васпитања и образовања најмлађим генерацијама обезбеде услове за развој и успешно даље васпитање и образовање.

**Члан 8.**

Дужности васпитача и мед.сестара-васпитача су:

* Да својим стручним знaњем осигурају уважавање принципа образовања, остваривање циљева васпитања и образовања и унапређивање васпитно-образовног рада;
* Да редовно и на време долазе на посао;
* Да савесно, стручно и одговорно обављају послове свог радног места;
* Да обавесте о изостајању са посла на време директора или главног васпитача, ради глаговременог организовања замене;
* Да поштују личности детета, родитеља односно другог законског заступника, својих колега и осталих запослених;
* Да се уздржавају од радњи којима се крше права детета и других лица;
* Да пријављују директору установе кршење права детета;
* Да долазе на посао прикладно одевени и уредни и да својим изгледом васпитно делују на децу;
* Да не угрожавају и не поврешују физички или психички интегритет детета (да га физички и психички не кажњава и да га морално, сексуално или на други начин не злостаља)
* Да не вређа децу и запослене;
* Да не дају и не подастичу на употребу алкохолних пића и наркотичких средстава;
* Да пријаве набављање и употребу алкохолних пића и наркотичких средстава;
* Да не врше политичко организовање и деловање у просторијама установе;
* Да воде потпуну, благовремену и тачну евиденцију;
* Да не врше неовлашћену промену података у евиденцији односно исправи, коју издаје Установа, брисањем, додавањем, прецртавањем или изоставаљем података;
* Да чувају од уништења или оштећења, скривања и изношење евиденције, односно исправе;
* Да приме или дају на увид евиденцију лицу које врши надзор над радом установе;
* Да за време рада не користе мобилне телефоне, нити друга средства којима се може ометати процес рада;
* Да не оштећују имовину установе, деце, запослених, родитеља односно другог законског застпуника детета и трећих лица;
* Да не износе евиденцију, документа и друга средства установе без одобрења директора;
* Да сарађују са колегама;
* Да сарађују са родитељима односно другим законским заступнцима и заједнички решавају евентуален проблеме;
* Да спроводе мере заштите и безбедности деце;
* Да при доласку деце у установу исте дочекају, да при одласку децу испрате;
* Да не остављају децу саму у соби и да оплемењују простор у коме раде;
* Да се стручно усавршавају и оспособљавају за рад, даље образују у складу са начелима сталног усавршавања и начелима доживотног учења;
* Да у току радног времена носе радну одећу и обућу.

**Члан 9.**

Запосленима у установи је забарњено да :

* Уносе оружје, оруђе и друга средства којима се могу нанети озледе, угрозити живот деце и запослених, односно нанети штета личној имовини и имовини установе;
* Пуше у просторијам установе, осима само на местима која су за то одређена;
* Уносе, односно користе алкохол, опијате, наркотичка средства са психоактивним дејством;
* Самовољно решавају међусобне сукобе употребом оружја, оруђа и физичке силе;
* Користе мобилни телефон за време одржавања активности и другог облика рада.

**Члан 10.**

Дужности стручног сарадника (педагога) јесу да:

* Својим стручним занњем и свакодневним радом уанпређује васпитно-образовни рад у установу и пружи стручну помоћ деци, родотељима односно другим законским заступницима, запосленима и васпитачима по питањима која су од заначаја за васпитање и образовање;
* Редовно и на време долази на посао;
* Обавести директора установе о изостајању са посла;
* Оставрује сарадњу са родитељима односно другим законским заступником;
* Свој посао предвиђен актом о систематизацији радних места обавља савесно, благовремено и одговорно;
* Извршава друге обавезе у складу са законом, статутом и другим општим актима установе.

**Члан 11.**

Васпитачи и остали стручни сарадници и радници су дужни да кроз свакодневни рад са децом формирају им навике у вези са одржавањем хигијене, заштитом животне средине, односно према другој деци, храни, играчкама, понашању према васпитачима и другим запосленима тако да се код најмлађих генерација негују односи међусобног уважабања, поштовања, другарства, солидарности и на тај начин децу навикавају да су дужна да својим понашањем доприносе остваривању циљева вапитања и образовања.

**Члан 12.**

Дужности запослених који обављају административно-финансијске послове су да:

* Долазе на посао на време и прикладно одевени;
* Обавесте директора о изостајању са посла, ако то изостајање није ради обављања службених послова за установу;
* Се пристојно опходе према деци, родитељима односно другим законским заступницима и другим лицима;
* Свој посао предвиђен актом о систематизацији радних места обавља савесно, благовремено и у што краћем року.

**Члан 13.**

Дужности запослених на помоћно-техничким пословима су да:

* Одржавају чистоћу просторија установе и дворишту;
* Достављају потребан материјал за активност;
* Одмах обавесте директора о уоченим материјалним штетама у установи, ремећењу васпитно-образовног процеса рада и балговремено предузму мере за очување реда и мира у установи, како би се обезбедила безбедност деце и запослених;
* Свакодневно прегледају радне собе и остале просторије у установи, затварају прозоре и врата, погасе светла, провере водоводе, грејне и друге инсталације;
* Утврђују стање објекта и о томе обавештавају директора установе.

**Члан. 14.**

Запослени чине повреду радне обавезе уколико се не придржавају одредби Правилника о мерама, начину и поступку заштите и безбедности деце.

**Члан 15.**

Родитељи/старатељи/други законски заступници/хранитељи деце су дужни да се према деци, васпитачима и осталим запосленима у Установи односе са поштовањем, уважавањем и разумевањем.

Родитељ/старатељ/други законски заступник/хранитељ деце дужан је:

* Да прати понашање свог детета, односно да се редовно информише о томе;
* Да установи достави списак лица која могу преузети дете из Установе и да о евентуалним променама благовремено обавести Установу;
* Да у случају развода брака родитеља детета које борави у вртићу, родитељ коме је правоснажном пресудом дете поверено на чување, неговање, школовање, старање и самостално вршење родитељског права, донесе установи правоснажну пресуду и писани налог по којима ће пуступати васпитач групе у којој се дете налази;
* Да обезбеди да се преузимање детета обавља директно на реалицији васпитач-родитељ/старатељ/други законски заступник/хранитељ, а све посебне ситуације, у вези са довођењем, преузимањем, измиривањем новчаних обавеза према установи, виђање детета, у случају развод брака по судској пресуди по којој је дете поверено једном родитељу на старање, у случају поверавање детета хранитељској породици на старање по решењу центра за социјални рад и у другим ситуацијама по правоснажној пресуди или решењу, потребно регулисати писменом сагласношћу родитеља/старатеља/другог законског заступника/хранитеља коме је дете поверено на чување, неговање, школовање, старање и самостално вршење родитељског права;
* Да писменим путем родитељ/старатељ/други законски заступник/хранитељ обавести васпитача ако дете из Установе узима друго лице које је васпитачу непознато;
* Да поштује налоге и предлоге васпитача;
* Да редовно присуствује родитељским састанцима;
* Да пружа помоћ Установи у остваривању васпитног рада;
* Да доприноси остваривању планираних задатака Установе, побољшању услова живота и рада;
* Да упозна и поштује правила понашања Установе;
* Да учестује у раду органа Установе;
* Да дете доведе здраво, чисто и уредно у одговарајућој одећи и обући;
* Да достави одговарајућу докуметацију о здравственом стању детета издату од надлежног дома здравља;
* Да не пушта дете сам од капије или улазних врата;
* Да сарађује са васпитачима и да их обавести о навикама свог детета;
* Да преузем дете најкасније до 16.00 часова;
* Да редовно плаћа месечну накнаду за боравак детета, а најкасније до 10-ог у месецу за претходни месец, осим у условима бесплатног боравка деце.
* Да васпитача благовремено обавести о разлозима одсуства детета;
* Да чува радни простор и околину у којој деца бораве и својим понашањем доприноси заштити животне околине (не пуши, не баца пикавце и отпатке по дворишту).

**Члан 16.**

Трећа лица која по било ком основу бораве у установи н смеју се без потребе задржавати у установи и не смеју својим понашањем реметити васпитно-образовни процес рада.

Запослени у установи су дужни да својим радом и понашањем утичу на трећа лица да поступају на начин прописан у ставу 1. Овог члана и да предузму одговарајуће мере у случају да трећа лица без потребе се задржавају у установи и ометају остале запослене и ремете процес рада.

**МЕЂУСОБНИ ОДНОСИ ДЕЦЕ, ЗАПОСЛЕНИХ И РОДИТЕЉА ОДНОСНО ДРУГИХ ЗАКОНСКИХ ЗАСТУПНИКА**

**Члан 17.**

Међусобни односи васпитача, мед.сестара-васпитача, осталих запослених у установи, деце и родтеља треба да буду засновани на узајамном пошовању, разумевању и сарадњи у оставривању васпитно-образовне улоге установе.

**ЗАВРШНЕ ОДРЕДБЕ**

**Члан 18.**

На сва питања која нису уређена овим Правилником примениће се непосредно одредбе Закона о основама система образовања и васпитања, одредбе других закона, подзаконских аката и других општих аката који уређују обу област.

**Члан 19.**

За споровођење правила понашања прописаних овим општим актом задужени су директор, васпитачи, мед.сестре-васпитачи и остали запослени, родиотељи и други законски заступници и друга лица која по било ком основу бораве у установи.

Запослени који у оквиру посла свог радног места не спроводи правила понашања утврђена овим актом, чини повреду радне обавезе.

**Члан 20.**

За спровођење Правила понашања овлашћен је и одговоран директор.

**Члан 21.**

Правилник ступа на снагу 8 дана од дана објављивања на огласној табли Установе.

**Термини изражени у статуту у граматичком мушком роду подразумевају прирoдни мушки и женски род лица на које се односе.**

Председник Управног одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_

 Драган Стојановић